โสมชบาจ๊ะจ๋า 07/03/61
สมเด็จพระเจ้าอยู่หัว เสด็จฯ พระราชทานปริญญาบัตรของมหาวิทยาลัยราชภัฏธนบุรี และมหาวิทยาลัยราชภัฏเพชรบุรี ที่มหาวิทยาลัยสุโขทัยธรรมาธิราช วันที่ 7 มี.ค. รอบ 16.00 น. และรอบ 19.00 น.,สงกรานต์–ศรีวรา อิสสระ ต้องยกเลิกทริปสกีของครอบครัว บินกลับจากอิตาลี กะทันหัน เพราะคุณพ่อ คุณจุ๋ง–ศรีวรา จากไปอย่างสงบในวัย 96 เมื่อเช้าวันจันทร์ที่ผ่านมา งานสวดอภิธรรม คุณพ่อดุษฎี สวัสดิ์ชูโต ที่ศาลาเจ้าจอมสมบูรณ์ วัดธาตุ-ทอง ถึง 10 มี.ค. และฌาปนกิจในวันที่ 11 มี.ค.เวลา 14.00 น. โดยเจ้าภาพของดพวงหรีด,อยู่แวดวงบิวตี้มานาน กูรูบิวตี้ จึงฮือฮา เมื่อ เพียงพร สุวรรณประทีป นำ Bronx Colors แบรนด์เครื่องสำอางใหม่ล่าสุดจากสวิตเซอร์แลนด์ ที่ได้รับแรงบันดาลใจจากย่านบร็องซ์ ในนิวยอร์ก มาเปิดตัวที่สยามพารากอน เย็นวันที่ 8 มี.ค. ให้ช็อปที่เคาน์เตอร์บร็องซ์ คัลเลอร์ สยามพารากอน และจะเปิดที่เดอะมอลล์บางกะปิ และสนามบินดอนเมืองขาออก เร็วๆนี้,งานนี้ พี่สะใภ้ นพวรรณ สุวรรณประทีป สุดปลื้ม ที่เพื่อนๆ ตอบรับไปร่วมงานทุกคน เพราะดูจาก คุณนก–นพวรรณ ที่ไม่เคยหลุดความเป๊ะทั้งหน้าและผม (ที่บรรจงประดิษฐ์เป็นชั่วโมงก่อนออกจากบ้าน) แล้วมั่นใจมากว่าใช้ Bronx ต้องสวยแน่,รักงานศิลปะขั้นหลงใหล จนมีงานสะสมท่วมบ้าน ต้องไปทำ Private Art Museum ไว้ที่เขาใหญ่ ล่าสุด พงษ์ชัย จินดาสุข เจ้าพ่อ Sunwa คงได้อีกหลายชิ้น เพราะรับเชิญไปเปิดงานแสดงศิลปะ ที่ริเวอร์-ซิตี้ 8 มี.ค. เวลา 17.00 น.,ทำบุญขึ้นบ้านใหม่ให้แม่ยายที่หลังสวน ชุมพร พล.ร.อ.จีรพัฒน์ ปานสกุณ มีญาติมิตรพนมมือกราบสลอน เพราะอุ้มบาตรน้ำมนต์เดินประพรมเอง เนื่องจากหลวงพ่อที่ภรรยา คุณนายกุ้ง–อนงค์ นิมนต์มาตามที่มารดาต้องการ ล้วนแต่สูงวัย,สิริโสภา จุลเสวก หน้าบาน เมื่อ น้องบีม ลูกสาวคนเดียว ร่วมทีมเทควันโดของโรงเรียนนานาชาติ ไปแข่งที่มาเลเซีย แล้วโกยรางวัลมา 9 เหรียญ เป็น 4 gold 4 silver และ 1 bronze,อัจฉรา อัมพุช รองประธานฯ เดอะมอลล์ กรุ๊ป หัวเราะร่า เมื่อหน่วยงานอิสระในอังกฤษ ที่ประเมินและวัดคุณภาพแบรนด์ ให้กรูเม่ต์ มาร์เก็ต ของคนไทย ได้รับรางวัลสุดยอดซุปเปอร์แบรนด์ ที่สยามพารากอน 9 มี.ค. เวลา 17.00 น.,ทำร้านอาหารเฮือนเพ็ญก็ฮอต ขนาดนักท่องเที่ยวถือลายแทงตามมาเข้าคิวรอ พอเปิดโรงแรม ก็ต้องจองกันล่วงหน้า ล่าสุด ภูมิใจ บุรุษพัฒน์ เจียดเงินซื้อเพชร ไปทำโรงแรมเก๋ยูนีคอีกแห่ง พร้อมร้านกาแฟ ส่วนกิจการใหม่ที่นึกไม่ถึงคือ ขายของตกแต่ง เพราะใครไปโรงแรม ก็ขอซื้อของตกแต่งที่สะสมไว้หลายโกดัง.,โสมชบา
สงกรานต์–ศรีวรา อิสสระ ต้องยกเลิกทริปสกีของครอบครัว บินกลับจากอิตาลี กะทันหัน เพราะคุณพ่อ คุณจุ๋ง–ศรีวรา จากไปอย่างสงบในวัย 96 เมื่อเช้าวันจันทร์ที่ผ่านมา
สิริโสภา จุลเสวก,เทควันโด,โรงเรียนนานาชาติ,โสมชบาจ๊ะจ๋า,โสมชบา